רוברט פרליך

רוברט פרליך (בהונגרית: Frölich Róbert; בודפשט, 12 בנובמבר 1965) הוא תא"ל בדימוס, לשעבר הרב הצבאי של הצבא ההונגרי, כיום הרב הראשי של בית הכנסת הגדול של בודפשט ברחוב דוהאני. היה הרב הראשי הניאולוגי של הונגריה בין השנים 2015–2018.

קורות חיים 
רוברט פרליך סיים את לימודיו בגימנסיית אנה פרנק בשנת 1984 והמשיך את לימודיו בבית המדרש לרבנים בבודפשט, שם סיים את הכשרתו בשנת 1990 וקיבל סמיכה לרבנות. בשנים 1990 וב-1991 סיים שני קורסי המשך להכשרת רבנים בירושלים.

בין השנים 1986–1988 עבד כמורה לדת בבית הכנסת של כיכר בתלן, ואחר כך בשנת 1989 הפך למשנה לרב בבית הכנסת בדרך דוז'ה ג'רג'. משם עבר לבית הכנסת באויפשט בשנת 1990, שם מונה לרב. הוא החליף תפקיד זה בשנת 1991 בתפקיד רב בית הכנסת ברחוב פאווה. הוא עזב ב-1993 מכיוון שהתמנה אז לרב הראשי של בית הכנסת הגדול של בודפשט ברחוב דוהאני, בתפקיד בו מחזיק מאז. ב-5 בינואר 2015 פוטר על ידי מנהיג הקהילה היהודית של בודפשט, דוד שוויצוף, בשל מכרז לא הוגן לדעת שוויצוף, אולם קהילת בית הכנסת ברחוב דוהאני והגוף הרבני ביטלו את הפיטורין ב-8 בינואר ואישרו את פרליך בהמשך תפקידו.

בנוסף לקריירה הרבנית האזרחית שלו, הייתה לו גם קריירה כרב צבאי. בשנת 1991 הוא גם הפך למורה בבית הספר היהודי לאודר יבנה וגם בגימנסייה אנה פרנק. את לאודר יבנה עזב בשנת 1993 ואת אנה פרנק בשנת 1996, כשהפך למרצה בבית המדרש לרבנים בבודפשט ומאז 1998 מרצה בכיר.

בשנת 1991 הצטרף למשרד המלחמה ההונגרי, שם עבד תחילה כמומחה דתי בלשכת מומחים לדתות ולאחר מכן בשנת 1993 הפך לרב צבאי כפוף למכון הדתות הצבאי. בשנת 1994, הועלה לדרגת קולונל (אלוף-משנה). בשנת 1995 הועלה לדרגת גנרל כוכב אחד (תא"ל). הוא פרש משירות צבאי פעיל בשנת 2012, כאשר פטר יואל טותה ירש אותו כרב צבא הונגריה.

פרליך נשוי ואב לשני ילדים.

לקריאה נוספת 
 תוכניות לימודים (רוברט פרליך), honvedelem.hu
 מי זה מי בהונגריה
 מכתב אנטישמי מבית העירייה של מזהברני, news6.hu, בנובמבר 2008.
 רוברט פרליך נותר הרב הראשי של בית הכנסת ברחוב דוהאני, hirado.hu, 8 בינואר 2015

קישורים חיצוניים 

 

רבנים הונגרים
רבנים נאולוגים
יהודים בצבא ההונגרי
בוגרי בית המדרש לרבנים בבודפשט
רבנים צבאיים
סגל בית המדרש לרבנים בבודפשט
בודפשט: אישים
יהדות בודפשט
ילידי 1965